****

Srpski atletski savez

Beograd, januar 2025. godine

PRAVILNIK O PRIZNAVANJU REZULTATA SAS

2025. godina

Na osnovu člana 46. Statuta Srpskog atletskog saveza, Upravni odbor Srpskog atletskog saveza, na sednici održanoj \_\_\_\_. 12. 20255. godine usvojio je

**PRAVILNIK O PRIZNAVANJU REZULTATA**

**SRPSKOG ATLETSKOG SAVEZA**

Ovaj Pravilnik o priznavanju rezultata SAS (u daljem takestu Pravilnik) se primenjuje na svim takmičenjima pod direktnom i indirektnom ingerencijom SAS u koja spadaju sva takmičnja iz programa SAS, programa regionalnih saveza kao i na svim takmičenjima za koja je organizator blagovremeno izvršio prijavu Kancelariji za takmičenja SAS. Ovaj Prvailnik se odnosi na sve rez ultate ostvarene na takmičenjima van teritorije Republike Srbije. Cilj ovog Pravilnika je regulisanje sistem obrade rezultata na nacionalnom nivou i davanje jasnih smernica svim organizatorima i učesnicima u atletskim takmičenjima o statusu ostvarenih rezultata.

**OPŠTI USLOVI ZA PRIZNAVANJE REZULTATA**

Član 1

1. Pod priznavanjem rezultata podrazumeva se njihovo verifikovanje od strane Srpskog atlketkog saveza ili Svetske Atletike što omogućava tim rezultatima da se razmatraju za potrebe normi, zvaničnih statistika, Rangiranja Svetske Ateltike, rekorda i za ostvarivanje benefita koji se zasnivaju na ostvarenom rezultatu.
2. Za svako takmičenje ili za druge potrebe, SAS ili drugo telo može propisati i dodatne uslove za vrednovanje rezultata za bilo koju potrebu.

Član 2

1. Da bi se bilo koji rezultat priznao od strane Srpskog atletskog saveza potrebno je ispunitiu sledeće opšte uslove:
	1. Svi rezultati koji se priznaju moraju da budu ostvareni u skladu sa Pravilima za atletska takmičenja Svetske Atletike i u skladu sa dopunama Pravila SAS koje se odnose na kategorije starijih pionira i mlađih pionira, kao i u skladu sa propozicijama za dato takmičenje.
	2. Da objekat ili staza na kome se takmičenje održava zadovoljava sve tehničke uslove propisane Pravilima i drugim aktima Svetske Atletike.
	3. Da je atletičar imao pravo nastupa na takmičenju.
	4. Da je atletičar u momentu ostvarivanja rezultata bio registrovani atletičar SAS.
	5. Da sportsko udruženje čiji je atletičar član poseduje dozvolu za takmičarsku sezonu.
	6. Da na takmičenju sude isključivo atletske sudije sa važećom dozvolom za rad u skladu sa Pravilima za atletska takmičenja i aktima SAS.
2. Pored opštih uslova potrebno je da je rezultat ostvaren i u skladu sa specifičnim uslovima propisanim ovim Pravilnikom.
3. Takmičarska komisija SAS ili Komesar za takmičenja SAS mogu da zahtevaju i druge uslove za priznavanje rezultata od onih navedenih u ovom Pravilniku kao i da donesu posebne uslove za pojedina takmičenja.

**PRIZNAVANJE REZULTATA NA NACIONALNOM NIVOU SA TAKMIČENJA NA TERITORIJI REPUBLIKE SRBIJE**

Član 3

(NACIONALNA TAKMIČENJA)

Uslovi za priznavanje

1. Takmičenje mora da bude održano na objektu koji poseduje važeći sertifikat Svetske atletike.
2. Za takmičenja na putu staza mora da poseduje važeći sertifikat trke izdat od strane WA / AIMS merioca staze C, B ili A nivoa.
3. Na takmičenju mora da bude prisutan Tehnički delegat SAS i Sudisjki delegat SAS.
4. Takmičenje mora da se nalazi na listi takmičenja Srpskog atletskog saveza.
5. Takmičenje mora da se održi u skladu sa Propozicijama za takmičenja SAS.

Član 4

(REGIONALNA TAKMIČENJA)

1. Takmičenje mora da je u Kalendaru Srpskog atletskog saveza
2. Takmičenje mora da pripada grupi pojedinačnih, ekipnih ili KUP takmičenja Regionalnog saveza.
3. Takmičenje mora da bude održano na objektu koji poseduje važeći sertifikat Svetske atletike.
4. Za takmičenja na putu staza mora da poseduje važeći sertifikat trke izdat od strane WA / AIMS merioca staze C, B ili A nivoa.
5. Na takmičenju mora da bude Tehnički delegat SAS koga imenuje Takmičarska komisija SAS ili Komesar za takmičenja SAS.
6. Na takmičenju mora da bude Sudijski delegat SAS koga imenuje Komesar za suđenje SAS. U slučaju angažovanja dovoljnog broja sudija iz Panlea Glavnih sudija SAS, Komesar za suđenje SAS može da ne delegira Sudijskog delegata SAS.
7. Na takmičenju mora da bude angažovan dovoljan broj sudija.
8. Minimalan broj sudija i sudijske pozicije po disciplini za takmičenja na stazi su dati u Tabeli 1.
9. Organizator može angažovati bilo koji broj sudija dokle god je zadovoljen uslov o minimalnom broju sudija po disciplini i uslov o potrebnim pozicijama na disciplini.
10. Kancelarija za takmičenja SAS može tražiti ili odobriti i drugačiji broj i pozicije sudija u zavisnosti od takmičenja
11. Za takmičenja van stadiona broj sudija određuje i potvrđuje Komesar za suđenje SAS.

|  |  |  |  |
| --- | --- | --- | --- |
| TABELA 1 | BROJA SUDIJA | POZICIJE | NAPOMENA |
| PRIJEMNI CENTAR | 2 | Glavni sudija, sudija | + merenje sprava |
| START | 3 | Starter, kontrolor, pomoćnik |  |
| STAZA | 3 | Izlazak iz 1. krivine, ulazak u 2. krivinu, izlazak iz druge krivine | Trke prepona pokriva i cilj |
| CILJ | 4 | Glavni sudija, merilac vremena, brojač krugova, zapisničar |  |
| SKOK UVIS | 3 | Glavni sudija / letvica, letvica, zapisničar / sat |  |
| SKOK MOTKOM | 4 | Glavni sudija / letvica, letvica, zapisničar, kod takmičara / sat |  |
| SKOK UDALJ | 4 | Glavni sudija / daska, metar, jama, zapisničar / sat | Merenje vetra može da preuzme sudija ili operater |
| TROSKOK | 4 | Glavni sudija / daska, metar, jama, zapisničar / sat | Merenje vetra može da preuzme sudija ili operater |
| BACANJE KUGLE | 5 | Glavni sudija / krug, krug, polje x 2, zapisničar / sat |  |
| BACANJE KLADIVA | 5 | Glavni sudija / krug, krug, polje x 2, zapisničar / sat |  |
| BACANJE DISKA | 5 | Glavni sudija / krug, krug, polje x 2, zapisničar / sat |  |
| BACANJE KOPLJA | 5 | Glavni sudija / luk, luk / metar, polje x 2, zapisničar / sat |  |
| TAKMIČARSKO HODANJE | 6 | Šef sudija za hodanje, sudije za hodanje x 4, zapisničar | Sudije sa položenim ispitom za hodanje. |

1. Na takmičenju moraju da nastupe isključivo takmičari sa važećom registracijom SAS ili takmičari strani državljani kao takmičari Van konkurencije.
2. Na takmičenju mogu da nastupe isključivo klubovi koji poseduju važeću doszvolu za sezonu koju izdaje SAS kao ili klubovi drugih zemalja zemalja kao nastup van konkurencije.
3. Takmičari moraju da imaju važeći lekarski pregled.
4. Takmičenje i rezultati moraju biti u sistemu OpenTrack.
5. Na regionalnim takmičenjima nije moguće spajanja i ubacivanje dodatnih disciplina drugih kategorija, ali je moguće organizovati dodate zasebne discipline za druge kategorije uz predhodnu prijavu SAS u skladu sa članom 8. ovog Pravilnika.
6. Svi takmičari stranci mogu da nastupe samo kao takmičari van konkurencije.
7. Regionalni savezi oslobođeni su plaćanja taksi za prijavu takmičenja Srspkom atletskom savezu za takmičenja iz programa pojedinačnih, ekipnih i KUP takmičenja. Sva ostala takmičenja i discipline podležu plaćanju takse u skladu sa članom 8. i članom 9. ovog Pravilnika.
8. Rezultati atletičara starosti 10 godina i mlađih se ne priznaju.
9. Rezultati moraju da se dostave odmah po završetku takmičenja, a najkasnmije 24 h posle završetka takmičenja u traženom formatu Kancelariji za takmičenja SAS na takmicenja@sas.rs.

Član 5

(PRIJAVLJENA TAKMIČENJA)

1. Takmičenje mora da je u Kalendaru Srpskog atletskog saveza.
2. Takmičenje mora da bude održano na objektu koji poseduje važeći sertifikat Svetske atletike.
3. Za takmičenja na putu staza mora da poseduje važeći sertifikat trke izdat od strane WA / AIMS merioca staze C, B ili A nivoa.
4. Na takmičenju mora da bude Tehnički delegat SAS koga imenuje Takmičarska komisija SAS ili Komesar za takmičenja SAS.
5. Na takmičenju mora da bude Sudijski delegat SAS koga imenuje Komesar za suđenje SAS. U slučaju angažovanja dovoljnog broja sudija iz Panlea Glavnih sudija SAS, Komesar za suđenje SAS može da ne delegira Sudijskog delegata SAS.
6. Na takmičenju mora da bude angažovan dovoljan broj sudija.
7. Minimalan broj sudija i sudijske pozicije po disciplini za takmičenja na stazi su dati u Tabeli 2.
8. Organizator može angažovati bilo koji broj sudija dokle god je zadovoljen uslov o minimalnom broju sudija po disciplini i uslov o potrebnim pozicijama na disciplini.
9. Kancelarija za takmičenja SAS može tražiti ili odobriti i drugačiji broj i pozicije sudija u zavisnosti od takmičenja
10. Za takmičenja van stadiona broj sudija određuje i potvrđuje Komesar za suđenje SAS.

|  |  |  |  |
| --- | --- | --- | --- |
| TABELA 2 | BROJA SUDIJA | POZICIJE | NAPOMENA |
| PRIJEMNI CENTAR | 2 | Glavni sudija, sudija | + merenje sprava |
| START | 3 | Starter, kontrolor, pomoćnik |  |
| STAZA | 3 | Izlazak iz 1. krivine, ulazak u 2. krivinu, izlazak iz druge krivine | Trke prepona pokriva i cilj |
| CILJ | 4 | Glavni sudija, merilac vremena, brojač krugova, zapisničar |  |
| SKOK UVIS | 3 | Glavni sudija / letvica, letvica, zapisničar / sat |  |
| SKOK MOTKOM | 4 | Glavni sudija / letvica, letvica, zapisničar, kod takmičara / sat |  |
| SKOK UDALJ | 4 | Glavni sudija / daska, metar, jama, zapisničar / sat | Merenje vetra može da preuzme sudija ili operater |
| TROSKOK | 4 | Glavni sudija / daska, metar, jama, zapisničar / sat | Merenje vetra može da preuzme sudija ili operater |
| BACANJE KUGLE | 5 | Glavni sudija / krug, krug, polje x 2, zapisničar / sat |  |
| BACANJE KLADIVA | 5 | Glavni sudija / krug, krug, polje x 2, zapisničar / sat |  |
| BACANJE DISKA | 5 | Glavni sudija / krug, krug, polje x 2, zapisničar / sat |  |
| BACANJE KOPLJA | 5 | Glavni sudija / luk, luk / metar, polje x 2, zapisničar / sat |  |
| TAKMIČARSKO HODANJE | 6 | Šef sudija za hodanje, sudije za hodanje x 4, zapisničar | Sudije sa položenim ispitom za hodanje. |

1. Rezultati trke van stadiona priznaju se samo ukoliko organizator takmičenja prijavi Kancelariji za takmičenja SAS takmičenje na zvaničnom obrascubez obzira d ali se trka nalazi na Spisku trka van stadiona SAS (prethodno Kalendar trka van stadiona).
2. Na prijavljenim takmičenjima ogranizator određuje pravo nastupa, a rezultati će se priznati samo za registrovane atletičare za atletske klubove za važećom dozvolom za sezonu.
3. Sva takmičenja koja poseduju Permit ili Label WA moraju takođe i da zadovolje sve uslove koje propisuje Svetska atletika.
4. Takmičenje mora da je u sistemu OpenTrack.
5. Uplaćena taksa za prijavljeno takmičenje
6. Takmičenje i rezultati moraju biti u sistemu OpenTrack.
7. Discipline atletskih školica se ne mogu prijaviti niti se rezultati atletskih škola priznaju. Izuzetak su takmičari starosti 11 godina koji su rezultat ostvari u disciplinama mlađih pionira (U14).
8. Da bi se takmičenje na stazi i u dvorani priznalo program atletskih školica mora u potpunosi da bude odvojen od prijavljenog programa i sa razmakom od najmanje 1 sata.
9. Rezultati moraju da se dostave odmah po završetku takmičenja, a najkasnmije 24 h posle završetka takmičenja u traženom formatu Kancelariji za takmičenja SAS na takmicenja@sas.rs.

**PRIZNAVANJE REZULTATA NA NACIONALNOM NIVOU SA TAKMIČENJA VAN TERITORIJE REPUBLIKE SRBIJE**

Član 6

1. Takmičenje mora da bude u Globalnom Kalendaru Svetske Atletike.
2. Ukoliko takmičenje nije u Globalnom Kalendaru potrebna je potvrda nacionalnog atletskog saveza države u kojoj se održalo takmičenje da je takmičenja održano u skladu sa Pravilima Svetske Atletike i na objektu / stazi koji zadovoljavaju Pravila Svetske atletike
3. Za takmičenja na putu staza mora da poseduje važeći sertifikat trke izdat od strane WA / AIMS merioca staze B ili A nivoa.

**PRIZNAVANJE REZULTATA NA MEĐUNARODNOM NIVOU**

Član 7

1. Takmičenje mora da bude u Globalnom Kalendaru Svetske Atletike u skladu sa uslovima koje propisuje Svetska Atletika.
2. Prijava se vrši putem Globalnom Kalendara ili na drugi način koji propisuje Svetska Atletika uz predhodno odobrenje Srpskog atletskog saveza.
3. Rokove za prijavu i takse za ovu vrstu prijave propisuje Svetska atletika, a postupak prijave i visina taksi je detaljno objašnjen u članu 8. ovog Pravilnika.

**PROCEDURA PRIZNAVANJA REZULATA I PRIJAVLJIVANJA TAKMIČENJA**

Član 8

1. Regionalna takmičenja – dostaviti Kalendar regionalih saveza
2. za dodatne disciplini i takmičenja van zvaničnog programa prijavu po članu 5 uz uplatu takse od 7000 dinara za prijavljeno takmičenja, odnosno 500 dinara po prijavljenoj dodatnoj disciplini
3. Za sva ostala takmičenja koja nisu pod direktrom organizacijom SAS popunjava se obrazac plaća se 7000 dinara taksa, Tehnički delegate 5000 dinara, opereter opentrack i Sudijski delegate
4. Prijava mora da se izvrši najkasnije 21 dan pre održavanja takmičenja uz dostavljen Predlog Raspisa
5. Sva odobrena takmičenja moraju da svim materijalima vezanim za takmičenjima da stave logo priznatog takmičenja SAS.

Član 9

1. Rok za podnošenje prijave iz člana 8 jenajkasnije 75 dana pre održavanja takmičenja uz ispunjene svih uslova iz člana 8 i uplatu dodatne takse u iznosu od 3000 dinara za Globalni kalendar.
2. Organizator je dužan da samostalno kreira nalog na Globalnom Kalendaru kako bi SAS odobrio registaciju i potom samostalno prijave takmičenja putem platforme radi dobijanja odobrenja od strane SAS i WA.
3. Sva odobrena takmičenja moraju da svim materijalima vezanim za takmičenjima da stave logo priznatog takmičenja Globalnog kalendara.

